als_Latn dik_Latn sag_Latn
Asport – Francezi i Bayernit, Franck Ribery mendon se çmimi i Topit të Artë nuk është më një çmim për lojtarët më të mirë pasi ky çmim vendoset mbi bazën e disa politikave dhe jo më mbi bazën e performancave.
Ribery, i cili nuk u përfshi në listën e 23-lojtarëve në garë për çmimin e këtij viti, pa vitin e kaluar t’ia merrte në momentet e fundit ylli portugez i Realit të Madridit, Cristiano Ronaldo. Por për këtë cmim si dhe për të ardhshmin, Ribery ka një justifikim: politika.
“Kam mësuar shumë nga viti i kaluar. Sapo mbërrita tek eventi i dhënies së Çmimit të Topit të Artë, i thashë gruas sime se nuk do ta fitoja çmimin” – citohet t’i ketë thënë Ribery Sport Bild – “Pashë sesi Sepp Blatter po përqafonte Ronaldon dhe sesi ai kishte mbledhur të gjithë familjen aty. Nuk jam budalla. Ishte e qartë që ai do e fitonte, përndryshe nuk do kishte pse ta ftonte të gjithë familjen.”
“Do të jetë e njëjta gjë edhe këtë vit. Çfarë mund të them për këtë? Manuel Neuer ose Arjen Robben duhet ta fitojnë atë, s’mund të mos bini dakord me këtë gjë, Neuer ka fituar çdo gjë, ai është një djalë i shkëlqyer dhe s’është arrogant. Sa për Robbenin ai ka zhvilluar një sezon fantastik me Bayernin dhe gjithashtu edhe me Holandën në Botëror.”
“Por kam frikë se edhe kësaj radhe do të jetë një çmim politik. Topi i Artë nuk është më për lojtarët më të mirë. Tanimë është vetëm çështje politike. Fabio Canavaro e fitoi këtë çmim vetëm sepse fitoi Kupën e Botës në 2006-ën.”
You must be logged in to post a comment Login
als_Latn als_Latn als_Latn als_Latn als_Latn eng_Latn